Tryškiai

Tryškiai on alev (endine linn) Leedus Telšiai rajoonis, Tryškiai valla keskus. Alev asub Virvytė jõe kaldal. Vene keeles on asula kohta kasutusel olnud nimekuju Тришки.Тришки. Энциклопедический словарь Брокгауза и Ефрона, Kd. 33А (66) : Томбигби — Трульский собор. С.-Петербургъ, 1901., 852 lk.

Alevis on keskkool ja raamatukogu. Jõel asub väike hüdroelektrijaam (0,9 MW). Vaatamisväärsusteks on 1751. aastal valminud kirik koos 1804. aastal valminud kellatorniga, Pavirvytise mõis, vana kalmistu, alevi sümboliks olev Püha Floriani tulpkabel (koplytstulpis).

Ajalugu

Tryškiai mõisa ja selle juures asuvat alevit on kirjalikult esmamainitud 1557. aastal ja 1558. aastal kanti kaardile Tryškiai küla. 

1779. aastal andis kuningas Stanisław II Tryškiaile linnaõigused. Linn sai loa pidada korra aastas laata. XVIII sajandi lõpus hakkas asula elanikkond kasvama, kuna Tryškiais hakkasid elama juudid.

XIX sajandi keskel püstitati kaitseks tulekahjude eest Püha Floriani tulpkabel. Asula põles XIX sajandil siiski korduvalt, samuti ka Esimese ja Teise maailmasõja ajal. Nõukogude ajal oli Tryškiai kohaliku sovhoosi keskasula.

 Tuntud elanikke 

Lazdynų Pelėda – Leedu kirjanik
Maria Witkiewiczowa – Poola pedagoog ja muusik

 Viited 

 Välislingid 

Alevi juutide ajaloost
Tryškiai
Tryškiai ajalugu
Alev portaalis vietoves.Lt

Kategooria:Leedu alevid
Kategooria:Telšiai rajoon